
Blestemul 



Ceea ce am observat la poporul nostru 
crestinesc este inclinarea sa predilecta, In 
momentele de nemultumire, spre ocara, spre 
blestem, spre injuraturi si rautati care pun la 
incercare viata sufleteasca de familie, societate 
si neam. M-am oprit foarte mult la unele cazuri, 
care m-au uimit prin urmarile ce poate sa le aiba 
un blestem. 

Acum cativa ani, bunaoara, la Manastirea 
Bistrita au intrat vreo cinci persoane, purtand in 
brate o fetita de 12 ani. Nu s-au asezat bine pe 
bancuta unde stateau credinciosii si o criza 
puternica a si luat-o pe biata fata. Incordari, 
strigate, spume la gura... S-a zbatut aproape 
cinci minute, dupa care s-a linistit si a ramas 
intr-o stare de agonie, de lipsa de control. Ca de 
obicei, i-am intrebat pe crestini de cand e boala, 
am cercetat care sunt cauzele de unde vine 
nenorocirea aceasta si mi-au spus ca se chinuie 
asa de 12 ani, chiar de la nastere. Asa cum se 
intampla in familie, unii prefera un nas, tata 
prefera alt nas si de aici se nasc nemultumiri si 
neintelegeri in familie. Din discutiile pe care le- 
au avut cei doi soti tabara mamei a biruit pe cea 
de partea sotului. Foarte revoltat, iesind cu 
copilul nasii la botez, a rostit un blestem adanc 
si rau-facator. „Sa fiti voi cu tot cu copil ai celui 
rau." Ei bine, chiar la botez, tocmai cand ii 
faceau scaldatoarea, a luat-o prima criza. Au 
umblat pe la toate manastirile, au facut 
rugaciuni, exorcis-me, Sfinte Maslu, 
Impartasanie... §i de 12 ani asa se chinuiesc 
parintii acestia. La 10-15 minute o criza; 10-15 
minute - alta criza. Asa de dese; si noaptea, si 
ziua. Era numai piele si os. O purtau pe brate. §i 
le-am recomandat parintilor sa faca o 
spovedanie mai amanuntita... Copii n-au mai 
putut avea. Era eel mai mare canon posibil sa 
aiba zi si noapte chinul acesta. Aceasta a fost 
prima fetita si singura. Am mai tinut legatura 
inca un an, a venit revolutia, eu am plecat de la 
Manastirea Bistrita si n-am mai avut nici o stire 
despre viata lor. Ceea ce s-a mai ameliorat a 
fost doar ca n-o mai lua criza in timpul zilei, ci 
numai noaptea. Copilul nu era in stare de nimic; 
era numai in functiile biologice. Tatal era un 
barbat de o cainta extraordinara, dar nu s-a 
rezolvat problema; doar ca au incetat din crizele 
acestea, in sensul ca au continuat doar noaptea, 
2-3 ore. 

Toate lucrurile acestea au adus asa de mult 
viata noastra, a crestinilor, intr-o banalitate. 
lata, vin asa de multe tinere care nu pot sa 
nasca. Sigur ca sunt si multe pacate grele, fie ca 
au avut, fie ca n-au avut intreruperi de sarcina; 
unii care, dupa cum se obisnuieste in societatea 
aceasta moderna, isi fac calcule cand sa aiba 
copii: dupa ce-si iau masina, isi iau mobil, 
pleaca in strainatate... „Sa facem vreo 2-3 ani 
prin strainatate si dupa aceea sa avem si un 
copil." Adica tocmai ce este mai important, 
scopul familiei, lasat pe ultimul plan. „Suntem 



casatoriti de 12 ani si nu putem sa avem 
copii..." 

Dar ma due iarasi prin copilaria noastra. 
La orice nemultumire mamele (sau vecinii) se 
adreseaza copiilor „Seca-ti-ar samanta!". E un 
blestem care are foarte multa importanta in 
viata de familie a acestor oameni pe parcurs, 
pentru ca se intampla aidoma lucrurile acestea. 
Este asa de interesant unitatea aceasta de 
familie, tata-mama-copil, sotie-sot. 

imi povestea o femeie zdrobita sufleteste. 
O intreb: „Care-i durerea?". „Parinte, sunt in 
mare durere sufleteasca. Mi-a murit sotul. I-am 
inmormantat acum 2 saptamani si ma simt 
vinovata de moartea lui. Era un barbat care ma 
necajea foarte mult 9 ani de zile cat am trait cu 
el n-am avut un an de zile de liniste, de bucurie 
in familie. Vesnic beat, vesnic injuraturi. Viata - 
un iad. Viata de familie a fost un chin. Dar, cu 
toate acestea imi pare rau de ceea ce am spus 
intr-una din zile:«Pe unde-ti intra fumul de 
tigara si bautura pe acolo sa ti se usuce tot; sa 
nu mai poti bea, sa nu mai poti fuma».Dupa5-6 
luni barbatul meu a inceput sa slabeasca, sa aiba 
o durere si o tuse seaca in gat, o durere care se 
accentua din ce in ce mai mult. Tusea, iarasi, il 
tinea cate o jumatate de ora pe noapte. A incetat 
bautura: s-a accentuat tot mai mult durerea... In 
cele din urma, cand nu mai putea sa inghita, se 
duce la medic sa vada ce-i cu el. Face analizele: 
ii spune medicul: «Ai un cancer destul de grav 
si-i in forma de metastaza. Iti spun direct ca sa 
stii ce ai de facut. » Vine omul acasa, descurajat. 
A mai tinut ceva regim, tratamente, dar n-a mai 
durat decat cateva saptamani si s-a curatat." 

Aici este si bataia lui Dumnezeu pentru 
lipsa noastra de chibzuinta, iar patima, lacomia, 
dezordinea morala, necredinta, neascultarea, 
nerespectul, neglija de viata sufleteasca ajung la 
deznodaminte total nefericite. 

lata si un alt caz. intamplat la Manastirea 
Secu. Era pe atunci parintele care se ocupa cu 
administratia manastirii. Parintele Vladimir, un 
calugar foarte bun si credincios la avutul 
manastirii. Tinea cu dinadinsul sa nu se 
iroseasca din munca oamenilor care erau 
salariati si a personalului manastirii. Unul din 
credinciosi, care slujea Manastirea de vreo 10- 
15 ani, un om in plinatatea varstei - imbatranise 
el pe la manastire - 1-a suparat pe parintele: isi 
dosise el ceva. Parintele econom se duce la 
Domnul, batranul se imbolnaveste si el datorita 
varstei si bolii, s-a uscat de pe picioare, nu se 
stia ce-i cu dansul. Rudele il due in toate partile, 
pe la Manastirea Neamtu, pe la Agapia Veche, 
unde era Parintele Eftimie, mare duhovnic al 
timpului. II spovedeste, fac rnolit-fe, Sfinte 
Maslu, dezlegari - nimic, nici un rezultat. 
Ajunsese sa nu se mai poata misca. 

Vara au dat niste infectii in corp. Sta 
Parintele Valeriu, un preot de la Cucuieti, 
Bacau, un duhovnic cu multa rabdare si 



iscusinta - il spovedise de nenumarate ori si 
intreaba cu tot dinadinsul: „Ce-ti mai aduci 
aminte? Poate ai avut de-a face cu Vladimir al 
nostru? Sau poate cu parintele staret? Cu 
Parintele Ciprian?" - cu parintii care fusesera 
stareti, economi... El prinsese vreo 3-4 in timp 
ce statuse pe acolo. „Parinte, ce sa zic, stiu eu? 
Odata am avut de-a face cu Parintele Vladimir. 
O fi un blestem, oare? Cica «sa nu mori pana ce 
nu te-oi ierta eu pana ce nu vei fi iertat de mine: 
sa nu mori!». Mi-amintesc odata ca mi-a zis 
cand era el necajit. Ca eu ce facusem? Luasem 
si eu o bucata de cas sa o due la copii. Bucata 
aceea de cas era pregatita de manastire sa o 
duca undeva. §i, cand vine de la staretie - 
nimic. Intreaba pe cei de acolo - nici unul nu 
stie, habar n-are. «Mai, cum, daca voi sunteti 
aici si eu nu m-am dus nicaieri, decat pana la 
bucatarie? N-am lipsit de-aici, oameni straini n- 
au fost. Numai tu ai facut treaba asta.»". Atunci 
parintele Valeriu il pune intr-o caruta si, de la 
Vanatori, de la familia lui, il aduce pana la 
mormantul Parintelui Vladimir. Cu lumanarea 
in mana 1-a adus acolo si i-a pus lumanarica la 
cap si i-a spus: „Parinte Vladimir, iarta-ma, 
iarta-ma si ma dezleaga!" Cand s-a intors acasa, 
i-am facut un Sfantul Maslu pentru multe altele 
pe care le facuse inainte, 1-am impartasit. 
Linistit bucuros, s-a despartit de toti ai casei cu 
iertare... lata un exem-plu de blestem al unui 
parinte duhovnicesc asupra crestinilor. 

Ne dam seama ce importanta are cuvantul 
preotului si ce osanda este pe crestinul care 
numai supara pe un preot. Nu mai este respect 
pentru omul care lucreaza cele dumnezeiesti si 
frica pe care trebuie sa o avem fata de preot 
care este singurul om care te pune in raport cu 
Dumnezeu si te scoate din toate primejdiile 
trupesti si sufletesti si te ajuta prin spovedanie, 
prin dezlegare, prin harul pe care-1 poarta el. 
Fara el nu exista mantuire, unde este preotul, 
acolo este si Biserica; unde-i Biserica, acolo 
este si preotul. 

Vorbele noastre au urmari. Dar urmarile 
pot fi si bune. atunci cand punem dragoste in 
ceea ce spunem. Tot la Manastirea Bistrita, o 
familie care nu avea copii de 12 ani vine la 
Parintele Marchian. O doamna destul de iscusita 
si o crestina buna; se plange: „N-avem urmasi, 
toata osteneala noastra este zadarnica pentru 
noi. Cine va veni la mormantul nostru sa 
aprinda un pai de lumanare?" 

Eram pe banca, stateam impreuna cu 
parintele si am ascultat tot dialogul acesta intre 
parinte si femeie. §i Parintele Marchian 
batranul, pe langa sfaturile pe care i le-a dat, i-a 
zis: „Dumnezeu sa te binecuvinteze, fata-hai, si 
sa vii cu un copil sa ti-1 botezam aici la 
manastire!" A trecut cam un an si jumatate sau 
doi ani. Cine intra in chilia mea? Doamna in 
varsta de 43 de ani, cu pruncul ei in brate. 
"Parinte, ma mai cunoasteti cine sunt?" 

„Doamna, nu stiu. Va rog sa-mi spuneti." „Eu 
sunt cea care am vorbit cu Parintele Marchian 
pe banca si erai si Sfintia ta acolo si ascultai. 
(Intre timp parintele murise). M-am dus, am 
fost la el, i-am aprins lumanari, am sa-i fac 
chiar un parastas, daca vreti sa mergeti in 
biserica, am adus o coliva; sa multumesc lui 
Dumnezeu, Sfintei Ane si Parintelui cu a carui 
binecuvantare am mers cu convingere. Am 
plecat de la manastire; tot timpul parca am 
simtit o plinatate sufleteasca si faptul ca eu 
trebuie sa am prunci." I-a dat Domnul dupa 
inima ei. 

As vrea sa mai dau un exemplu din lumea 
mare, a domnitorului Radu, care a avut un 
conflict cu Sfantul Nifon, Mitropolitul Tarii 
Romanesti. Bogdan, un vornic al lui §tefan 
Voievod pleaca din Moldova, intra pe sub 
pielea lui Radu eel Mare, lasa sotia lui in 
Moldova cu cinci copii si o ia pe sora 
domnitorului. E chemat de SfantulNifon si-i 
atrage atentia asupra pacatului. §i se duce la 
Radu si-i spune: „Uite c-am fost chemat de Sf. 
Nifon si...". Radu s-a suparat tare pe Sf. Nifon 
si-1 exileaza (pentru a treia oara, dupa ce mai 
fusese de doua ori exilat din scaunul patriarhal 
de Constantinopol). El pleaca in Sfantul Munte 
la Manastirea Dionisiu. Dar, inainte de plecare, 



arunca un blestem asupra lui Radu eel Mare, a 
domnitorului: „Blestem va fi peste capul tau si a 
neamurilor tale! In mari suferinte si-n dureri si 
multe nevoi au sa cada asupra tarii tale. Atunci 
ma veti cauta, dar nu ma veti mai gasi." In tara 
se produc multe tulburari. Radu eel Mare se 
imbolnaveste, trimite la Sfantul Munte sa-1 
aduca sa-si ceara iertare, dar murise. Era 
ingropat la Manastirea Dionisiu, unde-si 
petrecuse anii in liniste si rugaciune. Mai tarziu, 
Neagoe Basarab, care era un teolog oarecum, 
din familia Craiovestilor, si care avea multa 
evlavie la Prea Sfintitul Nifon. voia sa impace 
cumva lucrurile. Pentru ca si dupa ani si ani din 
mormantul domnitorului ieseau viermi pe 
lespedea mormantului lui. Asta era dovada ca 
blestemul il urmarea. Neagoe Basarab ajunge 
pana la Sfantul Munte si aduce capul Sfantului. 
Privegheri de noapte, slujbe frumoase... si iata 
ce i se descopera: Radu eel Mare fata in fata cu 
Sf.Nifon intr-o lumina straluciloare, in care era 
sfantul iar celalalt intr-un nor intunecat si din 
osemintele sfantului curge, ca o aghiazma, 
sfantul mir peste trupul domnitorului, care se 
lumineaza si el, semn de iertare, de tamaduire a 
domnitorului. 

lata si aici un exemplu pentru noi, 
credinciosii, ce inseamna pentru tara un 



conducator crestin si unul ticalos. O conducere 
ticaloasa, fara Dumnezeu, tara lege morala, fara 
harul lui Dumnezeu atrage peste popor si peste 
capul ei tot blestemul si toate urgiile. Daca 
astazi poporul acesta traieste atatea si atatea 
lipsuri si suferinte, pana sa se renege si 
existenta noastra istorica si spirituala nu este 
alta decat vinovatia acestor faradelegi a celor 
mari, care se reflecta asupra celor mici; asa ca-n 
viata de familie: daca un tata e blestemat un tata 
e patimas, necrestin, necredincios, cu toate 
patimile si urgiile, copiii vor vedea aceeasi 
soarta, acelasi blestem, aceeasi suferinta, pe 
care o lasa tatal ca mostenire fiilor lui. Iar 
poporul merita, de cele mai multe ori, soarta, 
pentru ca tolereaza aceste faradelegi si e un 
popor intunecat la randul lui, pentru aceleasi 
pacate mostenite si duse mai departe si nu se 
poate ridica la un nivel mai inalt decat al 
stapanului, cum e si zicala: „Cum e turcul, si 
pistolul; cum e stapanul, asa-i si sluga." Peste 
aceste lucruri mai este si o pedeapsa a lui 
Dumnezeu, pentru ca, prin aceasta pedeapsa, 
popoarele sau poporul sa se intelepteasca, sa se 
lumineze, sa se ridice, cu timpul, sa-si revina la 
chemarea pe care o are el in istoria pe care o 
parcurgem. 

